Eva Novek
Eva Novek (15. aprill 1925 Kobela, Vana-Antsla vald – 5. jaanuar 2023) oli eesti näitleja. Eva Novek lõpetas 1950. aastal Eesti Riikliku Teatriinstituudi. Aastatel 1950–1951 töötas ta Lõuna-Eesti Teatris, 1952–1953 Viljandi Ugalas ja 1954–1990 Rakvere Teatris. Tema arvukate rollide hulka kuuluvad nii Tom Sawyer lavastuses "Tom Sawyeri seiklused" kui ka nimiosa lavastuses "Maria Stuart", lapsehoidja Marina lavastuses "Onu Vanja", Gertrude von Tiesenhausen lavastuses "Rakvere romanss" ning Helene Ambur lavastuses "Koduvõõrad". Ta oli aastatel 1950–1956 abielus Grigori Kromanoviga.